Гал араион ауааԥсыра аӡы роулоит иалагалоу аамҭеихшара инақәыршәаны
13:03 03.11.2023 (ирҿыцуп: 13:24 03.11.2023)
© Sputnik / Акоп КущянОтключения воды
© Sputnik / Акоп Кущян
АҞӘА, абҵара 3 – Sputnik. "Галтәи аӡыканал" иаланагалаз аамҭеихшара инақәыршәаны ахәыҷбаҳчақәеи араионтә хәышәтәырҭеи аӡы рыҭахоит, абри атәы аанацҳауеит "ГалМедиа" араион ахадара ақалақьтә нхамҩа аӡеиқәыршәара аусбарҭа аиҳабы Кахабер Изориа иажәақәа шьаҭас иганы.
Ахәыҷбаҳчақәеи ахәшәтәырҭеи амш аҩнуҵҟа аӡы роулоит, уи азы Шьашьикәара ақыҭаҿы аӡы аанкылахалоит.
Ақыҭауаа аӡыржәтә роулоит уахынла, усҟан ақалақьтә хыбрақәа рҿы аӡы аанкылахалоит.
Уаанӡа араион ахада ихаҭыԥуаҩ Дмитри Адлеиба иҳәахьан аҵыхәтәантәи аамҭақәа рзы ӡыла аиқәыршәара шыуадаҩхаз, аӡымҩангагатә системақәа рҿы ақәыӷәӷәара ахьмаҷу азы.
Гал араион ГЕС аҩбатәи аӡхыҽҽараҟны арезервтә ӡеизакырҭақәа аиҭашьақәыргыларазы аусурақәа ирылагоит 2024 шықәсазы, абри атәы "ГалМедиа" иазеиҭеиҳәеит араион ахада Константин Ԥлиа.